Urganchdagi Chondirqiyot qishlog‘ida palatka va kapa qurib yashayotgan aholi turmush sharoitidan fotoreportaj

Urganchdagi Ashxobod ko‘chasidan Chondirqiyot qishlog‘i hududiga ko‘chirib yuborilgan va dalada palatka va kapa qurib yashayotgan aholi turmush sharoiti haqida “Daryo” muxbiri fotoreportaj tayyorladi.
Eslatib o‘tamiz, Xorazm viloyati Urganch shahridagi “Ashxobod” mahallasida yashovchi aholiga yer o‘rni ajratib berilgan, ammo kompensatsiya puli to‘lanmagandi. Hokimlik vakillari bir qancha vaqtdan beri va’da berib kelgan, nihoyat sabr kosasi to‘lgan yuzlab uysiz fuqarolar 26-iyul kuni kechasi 21:00 da Urganch—Hazorasp avtomobil yo‘lini to‘sib qo‘ygan.
Vaziyatga aralashgan viloyati hokimi Farhod Ermanov 10-avgustgacha kompensatsiya bo‘yicha to‘liq hisob-kitob qilinishini bildirgan. Keyinroq Prezident Shavkat Mirziyoyev Xorazmda yuzaga kelgan vaziyatni hal qilish uchun bosh vazir Abdulla Aripovni hududga yuborgan. Shu kuni Chondirqiyotga ko‘chirilgan aholiga 1—2 oy avval va’da qilingan kompensatsiya pullari tarqatila boshlandi. Bosh vazir yig‘ilish o‘tkazib, Urganch shahri hokimi va prokuroriga hayfsan bergan. Bundan buyon kompensatsiya to‘lanmagan va oldindan ogohlantirilmagan turar va noturar joylarni buzish to‘xtatiladigan bo‘ldi.
Chondirqiyot qishlog‘i hududiga ko‘chirib yuborilgan va dalada palatka va kapa qurib yashayotgan aholi turmush sharoiti








Chondirqiyot qishlog‘i hududiga ko‘chirib kelingan aholi uchun uylar qurish jarayoni